Datum: 12. 03. 2024

**Odgovor na pobudo št. 21,**

ki jo je podal član občinskega sveta g. Izidor Jekovec glede spremembe sklepa o določitvi parkirnih površin in gozdnih cest, višine parkirnine in odškodnine za uporabo gozdnih cest in dovolilnic za vozila, zaradi problematike brezplačnega parkiranja vozil cca 10 m od parkirišča.

Na to pobudo je občinska uprava izdala sklep o postavitvi prometne signalizacije, s katerim se uredi problematika parkiranja oz. mirujoči promet v Mostah pri Završnici proti Valvazorju na način, da se od križišča z zapornico na Valvazor do odcepa za stanovanjski objekt Moste 68 B v dolžini 400 m prepove parkiranje na cesti oz. cestnem pasu kategorizirane občinske ceste JP 650046.

Jeko d.o.o. je tako skladno z nevedenim v Mostah pri Završnici proti Valvazorju na kategorizirani JP 650046, na zemljišču s parc.št. 1185/20, k.o. Žirovnica, postavil v obeh smereh prometni znak št. 2237 »Prepovedano parkiranje«. Spodaj je dodal dopolnilno tablo št. 4103 z napisom »v dolžini 400 m«.

Redarstvo bo izvajalo ustrezno kontrolo in nas o posebnostih obveščalo. Menimo, da bo ta ukrep dosegel namen odprave težave, na katero je opozoril občinski svetnik.

|  |  |  |
| --- | --- | --- |
| Pripravila:Katja Frelih |  | Leopold PogačarŽUPAN |